Lav et referat af nedenstående tekst:

Tekst:
Badenymfer og vandhunde kan hoppe i bølgerne ved Thisted Kommunes badestrande uden at frygte, at de bader i vand med for høje koncentrationer af de såkaldte PFAS-stoffer. Thisted Kommune har fået gennemført en omfattende analyse af fire PFAS-stoffer på 12 udvalgte strande fordelt i hele Thy. Analysen viser, at der ikke er fundet PFAS-stoffer i badevandet i Limfjorden og langs kommunens havkyst. Det skriver Thisted Kommune i en pressemeddelelse. - Det er naturligvis positivt, at vi efter at have været hele vejen rundt og teste badevandet kan konstatere, at der ikke er bekymrende mængder PFAS i det badevand, som både thyboerne og turisterne er glade brugere af, siger Pia Jensen, der er sektionsleder i Plan, Miljø og Industri i Thisted Kommune. PFAS-stof fundet i søer I Førby Sø, Vandet Sø og Nors Sø er PFAS-stoffet PFOA påvist, men indholdet af de fire PFAS-stoffer er stadig langt under grænseværdien for badevand. Det er Miljøstyrelsen, som har opfordret alle kommuner til at teste vandet ved deres populære badestrande. Opfordringen kom efter fund af PFAS-stoffer i havvandet ud for Lemvig tidligere på året, og derfor ønskede man at vide, om det var generelt for badevandet i Danmark. Styrelsen for Patientsikkerhed har i samarbejde med Miljøstyrelsen vurderet, at badevand, der har indhold af PFAS-stoffer under grænseværdien, ikke vil udgøre en sundhedsrisiko for badende under danske forhold. Badevandet er undersøgt for PFAS-stofferne PFOA, PFOS, PFNA og PFHxS. Prøverne er udtaget som dykprøver i 30 centimeters dybde.

Referat:
Thisted Kommune har fået analyseret badevandet ved 12 af kommunens strande for PFAS-stoffer, og alle steder ligger fundene under grænseværdien.